L 118/66 Jurnalul Oficial al Uniunii Europene 13.5.2009 REGULAMENTUL (CE) NR. 386/2009 AL COMISIEI din 12 mai 2009 de modificare a Regulamentului (CE) nr. 1831/2003 al Parlamentului European și al Consiliului în ceea ce priveşte stabilirea unei noi grupe funcţionale de aditivi furajeri (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1831/2003 al Parla- mentului European şi al Consiliului din 22 septembrie 2003 privind aditivii din hrana animalelor (!), în special articolul 6 alineatul (3), întrucât: (1) Regulamentul (CE) nr. 1831/2003 prevede ca aditivii furajeri să fie clasificaţi pe categorii şi, în cadrul acestora, pe grupe funcționale, după funcțiile și proprie- tățile lor. (2) Au fost dezvoltați noi aditivi furajeri care împiedică sau reduc absorbţia, favorizează excreția micotoxinelor sau modifică modul lor de acţiune şi, prin urmare, dimi- nuează efectele adverse posibile ale micotoxinelor asupra sănătății animale. (3) Utilizarea produselor de acest tip ar putea să nu determine o creştere a nivelurilor maxime sau a nive- lurilor orientative stabilite în contextul Directivei 2002/32/CE a Parlamentului European și a Consiliului (2, dar ar trebui să amelioreze calitatea produselor pentru hrana animalelor aflate pe piaţă în mod legal, oferind garanții suplimentare pentru protecția sănătății animale şi a sănătății publice. (4) Deoarece aditivii furajeri de acest tip nu pot fi incluși în niciuna dintre grupele funcționale prevăzute în Regula- mentul (CE) nr. 1831/2003, este necesară adăugarea unei noi grupe funcţionale în cadrul categoriei aditivilor tehnologici. (5) Prin urmare, Regulamentul (CE) nr. 1831/2003 ar trebui modificat în consecință. (6)  Măsurile prevăzute în prezentul regulament sunt conforme cu avizul Comitetului permanent pentru lanţul alimentar și sănătatea animală, ADOPTĂ PREZENTUL REGULAMENT: Articolul 1 La punctul 1 din anexa I la Regulamentul (CE) nr. 1831/2003 se adaugă următoarea literă: „(m) substanțe pentru reducerea contaminării furajelor cu mico- toxine: substanțe care pot împiedica sau reduce absorbția, favoriza excreţia micotoxinelor sau modifica modul de acţiune al acestora.” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 mai 2009. () JO L 268, 18.10.2003, p. 29. () JO L 140, 30.5.2002, p. 10. Pentru Comisie Androulla VASSILIOU Membru al Comisiei